**IT vállalati folyamatokat fejlesztő szakember**

**szakirányú továbbképzés**

1. A vállalati folyamatok összetettsége folyamatosan növekszik, így modern informatikai megoldások alkalmazása nélkül már nem lehetséges a hatékony üzemeltetés. A negyedik ipari forradalom hatására ez a trend tovább erősödött.

* Az üzemeltetett rendszereket sok esetben eltérő, egymással együttműködő technológiák alkotják, amelyek különböző hálózati megoldások segítségével kommunikálnak egymással.
* A folyamatokat digitalizálni kell, ehhez összetett szenzorrendszerek integrálása szükséges. Az így keletkezett információ szakszerű tárolása, aggregálása és feldolgozása komoly hatékonyságnövekedést jelenthet a cégek számára.

Ezen kihívások kezelésére és megoldására kínál lehetősége az **IT vállalati folyamatokat fejlesztő szakember** szakirányú továbbképzés.

**A képzés célja:** a hallgatók olyan modern IT megoldásokkal és tudásanyaggal ismerkednek meg, amelyek elősegítik a modern ipari környezet informatikai támogatásának kialakítását, üzemeltetését és továbbfejlesztését. Ezen felül a hallgató rendszer szintű gondolkodásmódja is fejlődik, ezért alkalmassá válik összetett, egymással együttműködő, több komponensű rendszerek megértésére, analizálására és továbbfejlesztésre.

A megszerzett informatikai szakismereteket a végzett hallgatók jól hasznosíthatják a vállalati, erősen digitalizált, illetve magas informatikai támogatással rendelkező szektorokban, olyan beosztásokban, ahol futó folyamatok elemzésére, digitalizálására, optimalizálására és informatikai támogatásának fejlesztésére van szükség. A szóba jöhető vállalti és egyéb célcsoportok: gyártó, szolgáltató, közüzemi, kutató és informatikai intézmények.

**A képzés szakmai tartalma:**

* 3D modellezés és prototípusgyártási módszerek
* Digitális transzformációk kihívásai
* Ellátási láncok modellezése
* Gyártórendszerek dinamikája és elemzése
* HPC rendszerek alkalmazása
* Ipari adatkezelés, Big Data modellezés és adatelemzés
* Ipari kommunikáció megoldások
* Optimalizáció és operációkutatás
* Önvezető járművek, drónok használata a logisztikában
* Szenzorhálózatok és beágyazott rendszerek fejlesztése
* Termelés intelligencia

**A felvétel feltétele**: Informatikai vagy műszaki képzési területen legalább alapképzésben (korábban főiskolai képzésben) szerzett, államilag elismert oklevél

**Képzés munkarendje**: levelező (péntek délután és szombati napok), részben személyesen Nagykanizsán, részben online oktatással

**Tervezett indítás**: 2023. február

**Képzési idő**: 2 félév

**Képzés díja**: 250.000 Ft/félév

**Szakképzettség oklevélben szereplő megnevezése**: IT vállalati folyamatokat fejlesztő szakember

**További információ:**

Szakmai tartalom:

Dr. Jaskó Szilárd

jasko.szilard@uni-pen.hu

Technikai információk:

Tóth Bernadett

toth.bernadett@uni-pen.hu